Beszámoló – Karácsonyi hangverseny
A hangverseny az iskola karácsonyi készülődésének záró akkordja volt. Az iskola apraja-nagyja összegyűlt a Felsővárosi templomban, hogy zenével ünnepelje a karácsonyi ünnepkört.
Az iskola minden kórusa megszólalt néhány dal erejéig: a Matthiasz Károly Vegyeskar, a Schola Gregoriana és a Kamarakórus is. Jól és kevésbé ismert, egyházi és világi karácsonyi kórusművek és énekek csendültek fel. Az énekek között a karácsonyi versmondóverseny díjazottjai szavalták el megtanult verseiket. A műsor repertoárját úgy állította össze Rácz András Gyuláné, a kórusok karnagya, hogy minden korosztályt lenyűgözzön minden hang. Ez sikerült is, a különböző blokkok után hatalmas taps kerekedett, a műsor végén pedig vastaps közepette vonultak el az énekkar tagjai. Ismét jó volt Piarista diáknak lenni, egy közösséghez tartozni. Ezzel az érzéssel térhetett mindenki otthonába a jól megérdemelt téli szünetre és az ünnepekre.
karacsonyi hangverseny fenykepek.pdf